Coba jelasin Isi pajanjian dari Sumpah Satie Bukik Marapalam dalam bahasa minangkabau dong

Falsafah Minangkabau "Adat basandi syarak, Syarak Basandi Kitabullah"  iolah hasil utamo nan dilahiakan jo disatujui di Sumpah Satie Bukit marapalam. Iko manjadi padoman utamo, untuak managakkan hukum, aturan adaik jo agamo di Minangkabau. Untuak palengkap, disetujui bahwasonyo Syarak mangato, Adat mamakai. Makasuiknyo iolah, "panduan utamo tetaplah syara' (hukum islam)".

Hasil dari Sumpah Satie Bukik Marapalam ko dituangan ka filsafat adaik "Adaik Basandi Syara', Syara' Basandi Kitabullah". Syara' mangato adaik mamakai. Adaik nan buruak dibuang, adaik nan elok dipakai. Syara' jo adaik bak aua jo tabiang-sanda manyanda kaduonyo. Makasuiknyo, adaik Minangakabau iko didasari pado agamo islam jo agamo manuruik Kitabullah atau Alquran.

Disatujuinyo pajanjian Sumpah Satie Bukik Marapalam, sado aturan-aturan adaik Minangkabau disasuaikan jo ajaran agamo islam. Iko tantunyo mahasilkan dampak, urang Minang harus urang islam (untuak mancapai tujuan falsafah Minangkabau), Sistem Matrilineal, Dilarangnyo judi, maminum minuman kareh jo pabuatan maksiat lainnyo, manjadian surau untuak pusek kagiatan (Salain tampek baribadah, surau manjadi tampek baraja ilmu agamo jo pandidikan informal lainnyo contohnyo: silek).